title: 2011/604/ES: Eiropas Parlamenta Lēmums ( 2011. gada 10. maijs ) par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/224

         EIROPAS PARLAMENTA LĒMUMS
   (2011. gada 10. maijs)
   par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2009. finanšu gada budžeta izpildes apstiprināšanu
   (2011/604/ES)
   EIROPAS PARLAMENTS,

               —

               ņemot vērā Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2004. gada 26. oktobra Regulu (EK) Nr. 2007/2004, ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (3), un jo īpaši tās 30. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0145/2011),

               1.

               sniedz Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām izpilddirektoram apstiprinājumu par Aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 40. lpp.

      (2)  OV L 248, 16.9.2002., 1. lpp.

      (3)  OV L 349, 25.11.2004., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2009. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2004. gada 26. oktobra Regulu (EK) Nr. 2007/2004, ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (3), un jo īpaši tās 30. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0145/2011),

                  A.

                  tā kā Revīzijas palāta norādījusi – tā ir guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2010. gada 5. maijā Parlaments Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām izpilddirektoram sniedza apstiprinājumu par Aģentūras 2008. finanšu gada budžeta izpildi (5) un tā kā rezolūcijā, kas pievienota lēmumam par budžeta izpildes apstiprināšanu, Parlaments cita starpā:

                              —

                              pauda bažas par vairākiem Revīzijas palātas konstatētajiem trūkumiem, uz kuriem tā jau bija norādījusi savos 2006. un 2007. gada ziņojumos, un jo īpaši par:

                                          i)

                                          pārnesto un atcelto apropriāciju augsto līmeni (2008. finanšu gadā netika izlietoti 49 % no tajā gadā pieejamajām apropriācijām, 2007. gadā – gandrīz 69 % un 2006. gadā – 55 %);

                                          ii)

                                          to, ka Aģentūra bija uzņēmusies juridiskās saistības pirms attiecīgajām budžeta saistībām;

                                          iii)

                                          to, ka, pamatojoties uz Revīzijas palātas sniegto informāciju, darbā pieņemšanas procedūras neatbilst noteikumiem, jo īpaši attiecībā uz to pārredzamību un diskriminācijas novēršanu,

                              —

                              aicināja Aģentūru uzlabot finanšu pārvaldību, īpaši attiecībā uz tās budžeta palielinājumu 2007. un 2008. finanšu gadā;

                  C.

                  tā kā 2008. gads bija ceturtais pilnais Aģentūras darbības gads;

                  D.

                  tā kā Aģentūras 2009. gada budžets bija EUR 88 800 000, kas ir par gandrīz 28 % vairāk, salīdzinot ar iepriekšējo gadu,

                  1.

                  ar gandarījumu konstatē, ka Revīzijas palāta ir guvusi pamatotu pārliecību par to, ka Aģentūras gada pārskati par 2009. finanšu gadu visos būtiskajos aspektos ir ticami un ka tajos atspoguļotie darījumi kopumā ir likumīgi un pareizi;

         Ievērojams budžeta palielinājums

                  2.

                  konstatē, ka pēdējo četru gadu laikā Aģentūras budžets ir būtiski palielinājies; norāda, ka 2009. finanšu gada budžets salīdzinājumā ar 2006. finanšu gadu (EUR 19 200 000) ir palielinājies vairāk nekā trīs reizes;

         Darbības rādītāji

                  3.

                  atzinīgi vērtē to, ka Aģentūras valde 2009. gada jūnijā pieņēma daudzgadu plānu laikposmam no 2010. gada līdz 2013. gadam, lai gan tās izveides regula tādu neparedz; uzsver šā daudzgadu plāna nozīmi Aģentūras darbību plānošanas un riska novērtēšanas efektivitātes uzlabošanā; tomēr prasa Aģentūrai ātri izveidot saikni starp tās darba programmu un finanšu prognozēm;

                  4.

                  atkārtoti aicina Aģentūru nākamajam Revīzijas palātas ziņojumam pievienojamajā tabulā salīdzināt veikumu tajā finanšu gadā, kuram jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Aģentūras darbību pa gadiem;

                  5.

                  atzinīgi vērtē Aģentūras iniciatīvu 2009. gadā ieviest tā dēvēto “Frontex darba rezultātu vadības sistēmu”, lai labāk informētu Aģentūras valdi, sniedzot tai datus par Aģentūras pasākumu radīto ietekmi; norāda, ka šī jaunā sistēma ir paredzēta, lai veicinātu vairāk uz rezultātiem orientētu ziņojumu sniegšanu un pilnveidotu ieguldījumu un rezultātu rādītājus; tomēr aicina Aģentūru sniegt informāciju par tās pasākumu ietekmi un informēt budžeta izpildes apstiprinātājiestādi par tiem;

                  6.

                  norāda, ka Aģentūras budžeta izpildes apstiprināšanas pamatā turpmāk jābūt tās darbības rezultātiem visa gada laikā;

         Sadarbība ar dalībvalstīm

                  7.

                  aicina Aģentūru uzlabot finanšu pārvaldību attiecībā uz dalībvalstīm radušos izmaksu atmaksāšanu, kopā ar dalībvalstīm identificējot problēmas cēloņus, lai varētu kopīgi īstenot piemērotus risinājumus;

         Apropriāciju pārnešana un atcelšana

                  8.

                  pauž bažas par Revīzijas palātas ziņojumā norādīto apropriāciju pārnešanu, kas tika minēta jau Revīzijas palātas 2006., 2007. un 2008. gada ziņojumā; jo īpaši pauž nožēlu par pārnesto un atcelto apropriāciju augsto līmeni pēc 2006. gada;

                  9.

                  tādēļ mudina Aģentūru uzlabot apropriāciju izlietojuma līmeni, ieviešot atbilstīgus norādījumus un procedūras iespējamo apropriāciju pārnesumu analīzei, lai pārnesto apropriāciju apjomu samazinātu līdz minimumam; turklāt uzskata, ka Aģentūrai ir svarīgi uzlabot darbību plānošanu un uzraudzību;

                  10.

                  pauž bažas arī par to, ka Aģentūrai nācās atcelt apropriācijas (EUR 139 000 002 009. gadā un EUR 130 000 002 008. gadā);

                  11.

                  norāda, ka Revīzijas palāta ziņoja par 28 budžeta pārvietojumiem, kas bija jāveic tāpēc, ka budžeta sagatavošanas procedūras nebija pietiekami stingras; konstatē arī, ka līdz 2009. gada beigām sešas no 39 budžeta pozīcijām II sadaļā “Administratīvie izdevumi” nebija izmantotas un 35 % attiecīgo apropriāciju atcēla;

                  12.

                  uzsver, ka augstais pārnesto un atcelto apropriāciju līmenis liecina par Aģentūras nespēju pārvaldīt tik nozīmīgu budžeta palielinājumu; vēlas zināt, ņemot vērā jauno darbību īstenošanai nepieciešamo laiku, vai nebūtu lietderīgāk, ja turpmāk budžeta lēmējiestādes pieņemtu izsvērtākus lēmumus par Aģentūras budžeta palielināšanu; tādēļ prasa Aģentūrai tam sniegt sīkāku informāciju par turpmāk paredzamo saistību īstenojamību;

                  13.

                  tomēr atzinīgi vērtē Aģentūras iniciatīvu turpināt uzlabot dotācijas līgumā noteikto termiņu plānošanas un kontroles sistēmu; norāda arī, ka kopš 2009. gada Aģentūra ir ieviesusi savu darbību riska novērtējuma un riska pārvaldības procesu;

         Dotāciju pārvaldība

                  14.

                  konstatē, ka otro gadu pēc kārtas Revīzijas palāta ziņo par to, ka Aģentūra ir pārskaitījusi summas, pamatojoties uz vienpusējiem subsīdiju piešķiršanas lēmumiem, ko parakstījusi tikai pati Aģentūra, lai gan spēkā esošie noteikumi par aģentūrām šādu iespēju neparedz; norāda, ka 2009. gadā izmaksātā summa pārsniedza EUR 28 000 000, bet 2008. gadā tā bija EUR 17 000 000; tomēr atzinīgi vērtē saistībā ar Palātas apsvērumu pieņemto Aģentūras iniciatīvu, proti, parakstīt partnerattiecību pamatnolīgumu ar dalībvalstu robežiestādēm;

                  15.

                  aicina Aģentūru uzlabot subsīdiju pārvaldību:

                              —

                              dotāciju saņēmējus kontrolējot uz vietas,

                              —

                              dodot priekšroku standarta izmaksām pa kategorijām, nevis subsīdijām, kas balstītas uz attaisnoto izmaksu atlīdzināšanu,

                              —

                              skaidri raksturojot, paziņojot un uzraugot iesaistīto pušu atbildību,

                              —

                              nodrošinot visu iesaistīto pušu saskaņotu darbības plānu;

         Darbības budžeta precizitāte

                  16.

                  ar bažām atzīmē, ka Revīzijas palāta ziņojumā norādīja, ka astoņos revidētajos gadījumos izmaksas, kas saistītas ar robežkontroles dienestu priekšfinansējumu, bija nepamatoti norādītas pārāk augstu – izmaksu palielinājums par 27 %; norāda arī, ka par 2009. gadā slēgtajām darbībām bija jāizdod vairāk nekā 40 piedziņas rīkojumu, lai atgūtu pārmaksātos avansus;

         Cilvēkresursi

                  17.

                  atzinīgi vērtē Aģentūras iniciatīvu veikt pasākumus, lai uzlabotu objektivitāti un pārredzamību darbā pieņemšanas procedūrās saskaņā ar Parlamenta ieteikumiem; šajā sakarībā norāda, ka Aģentūra ir pieņēmusi īstenošanas noteikumus un iekšējās vadlīnijas atlases komisiju locekļiem; pauž īpašu atzinību Aģentūrai par 2010. gada novembrī pieņemtajiem darbā pieņemšanas noteikumiem, kas ietver šādus konkrētus pasākumus: termiņu ievērošana, izvirzot atlases komisijas locekļus, interviju jautājumu un rakstisko pārbaudījumu satura iepriekšēja sagatavošana; rakstisko pārbaudījumu anonīma novērtēšana; atbilžu paraugu sagatavošana interviju jautājumiem un rakstiskajiem pārbaudījumiem, visu darbā pieņemšanas darbību protokolēšana, darbā pieņemšanas e-sistēmas izstrāde, kuru paredzēts ieviest 2011. gadā, lai veicinātu darbā pieņemšanas un atlases procesu;

         Iekšējā revīzija

                  18.

                  ņem vērā, ka 2009. gadā Iekšējās revīzijas dienests (IRD) veica subsīdiju pārvaldības revīziju, lai novērtētu šādus jautājumus: subsīdiju ikgadējā plānošana, izmantotie juridiskie instrumenti, subsīdiju izlietošana, uzraudzība un atskaišu sagatavošana;

                  19.

                  atzīst, ka no 19 ieteikumiem, ko sagatavoja IRD, veicot iepriekšējo ieteikumu pēcpārbaudi, seši ir pienācīgi un efektīvi īstenoti, desmit pašlaik tiek īstenoti un trīs ir īstenoti, bet IRS tie vēl ir jāpārbauda; tomēr aicina Aģentūras izpilddirektoru informēt budžeta izpildes apstiprinātājiestādi par to ieteikumu saturu, kurus IRS uzskata par “ļoti svarīgiem”, un par šajā sakarā veiktajiem pasākumiem;

                  20.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, norāda uz 2011. gada 10. maija rezolūciju (6) par aģentūru darbību, finanšu pārvaldību un kontroli.

         (1)  OV C 338, 14.12.2010., 40. lpp.

         (2)  OV L 248, 16.9.2002., 1. lpp.

         (3)  OV L 349, 25.11.2004., 1. lpp.

         (4)  OV L 357, 31.12.2002., 72. lpp.

         (5)  OV L 252, 25.9.2010., 211. lpp.

         (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lpp.).


title: 2013/594/ES: Eiropas Parlamenta Lēmums ( 2013. gada 17. aprīlis ) par Eiropas Vērtspapīru un tirgu iestādes 2011. finanšu gada budžeta izpildes apstiprināšanu#Eiropas Parlamenta Rezolūcija ( 2013. gada 17. aprīlis ), ar konstatējumiem, kas ir neatņemama daļa no lēmuma par Eiropas Vērtspapīru un tirgu iestādes 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/282

         EIROPAS PARLAMENTA LĒMUMS
   (2013. gada 17. aprīlis)
   par Eiropas Vērtspapīru un tirgu iestādes 2011. finanšu gada budžeta izpildes apstiprināšanu
   (2013/594/ES)
   EIROPAS PARLAMENTS,

               —

               ņemot vērā Eiropas Vērtspapīru un tirgu iestādes 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Vērtspapīru un tirgu iestādes 2011. finanšu gada galīgajiem pārskatiem ar Iestādes atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 24. novembra Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (4), un jo īpaši tās 64. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A7-0115/2013),

               1.

               sniedz Eiropas Vērtspapīru un tirgu iestādes izpilddirektorei apstiprinājumu par Iestādes 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Vērtspapīru un tirgu iestādes izpilddirektorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 157. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 331, 15.12.2010., 84. lpp.

      (5)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2013. gada 17. aprīlis),
      ar konstatējumiem, kas ir neatņemama daļa no lēmuma par Eiropas Vērtspapīru un tirgu iestādes 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Vērtspapīru un tirgu iestādes 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Vērtspapīru un tirgu iestādes 2011. finanšu gada galīgajiem pārskatiem ar Iestādes atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes 2010. gada 24. novembra Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (4), un jo īpaši tās 64. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A7-0115/2013),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Eiropas Vērtspapīru un tirgu iestādes (“Iestāde”) gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Iestāde, kas ir jaunizveidota aģentūra, kura atrodas Parīzē, tika izveidota ar Regulu (ES) Nr. 1095/2010 un savu darbu kā neatkarīga iestāde oficiāli sāka 2011. gada 1. janvārī;

                  C.

                  tā kā Iestāde būtu jāvērtē, ņemot vērā juridisko pāreju no iepriekšējās iestādes, proti, Eiropas Vērtspapīru regulatoru komitejas (CESR), kas bija Francijas asociācija, un tādējādi, izņemot jauno mandātu, Iestāde no CESR ir pārņēmusi visus spēkā esošos un notiekošos uzdevumus un pienākumus (visi CESR aktīvi, saistības un visas nepabeigtās darbības tika automātiski nodotas jaunizveidotajai Iestādei);

                  D.

                  tā kā Iestāde ir neatņemama daļa no Eiropas finanšu uzraudzības sistēmas un tā strādā ciešā sadarbībā ar radniecīgajām iestādēm, proti, Eiropas Banku iestādi un Eiropas Apdrošināšanas un aroda pensiju iestādi, kopīgā komitejā un Eiropas Sistēmisko risku kolēģijā;

                  E.

                  tā kā Iestādes 2011. gada kopējais piešķirtais budžets bija EUR 16 964 913,92;

                  F.

                  tā kā saskaņā ar Izveides regulu (6) 60 % no 2011. gada budžeta tika finansēti no dalībvalstu un Eiropas Brīvās tirdzniecības asociācijas (EBTA) valstu iemaksām un 40 % tika finansēti no Savienības budžeta;

                  G.

                  tā kā 2011. gada beigās Iestāde uzrādīja pozitīvu budžeta izpildes saldo EUR 4 457 244,82 (7) apmērā pēc valūtas kursa atšķirību atvilkšanas EUR 4 645,56 apmērā, ko iegrāmatoja pārskatos kā saistības pret Komisiju,

         Budžeta un finanšu pārvaldība

                  1.

                  konstatē, ka saskaņā ar gada pārskatiem sākotnējā Savienības iemaksa Iestādes 2011. gada budžetā bija EUR 6 784 000; norāda, ka tas bija Iestādes pirmais darbības gads;

                  2.

                  konstatē, ka saskaņā ar gada pārskatiem Iestādes kopējais 2011. gada budžets bija EUR 16 964 913,92 (tostarp EUR 9 857 457,23 no dalībvalstīm, EUR 257 288,76 kā iemaksa no novērotājiem un EUR 66 167,93 bija “Citi ieņēmumi”);

                  3.

                  aicina Komisiju nākamajā aģentūru darbības un finansēšanas kārtības pārskatā, kurš tiks iesniegts vēlākais 2014. gada 2. janvārī, izskatīt visas iespējas Iestādes ilgtermiņa ilgtspējīgai finansēšanai, kas garantētu Iestādes neatkarību;

                  4.

                  aicina Komisiju izvērtēt iespēju nākt klajā ar priekšlikumu, ar kuru tiktu nodrošināts, ka triju Eiropas uzraudzības iestāžu budžetus pilnībā finansē no Savienības budžeta;

                  5.

                  ar bažām norāda, ka Finanšu regulas noteikumi nav pilnībā pielāgoti Iestādes finansēšanas kārtībai, jo 60 % no budžeta tiek finansēti no dalībvalstu un EBTA valstu iemaksām; uzskata, ka minētais jautājums būtu jārisina vēlākais, kad nākamo reizi tiks pārskatīta Finanšu regula attiecībā uz aģentūrām, un aicina Komisiju šo situāciju izvērtēt un par to ziņot budžeta izpildes apstiprinātājiestādei;

                  6.

                  konstatē, ka saskaņā ar gada pārskatiem 2011. gadā Iestāde galveno uzmanību pievērsa izveidei un turpmākai paplašināšanai;

                  7.

                  uzsver, ka ir svarīgi pienācīgi sabalansēt, no vienas puses, piešķirto budžetu un pieejamās štata vietas un, no otras puses, iestādēm uzticētos uzdevumus, jo līdzsvara trūkums var radīt nelīdzsvarotu personāla nodrošinājumu gan attiecībā uz Aģentūras darbinieku pieņemšanu darbā, no vienas puses, gan attiecībā uz valstu ekspertu iesaistīšanu, no otras puses; pauž bažas par to, ka Komisija jau ir mainījusi štatu sarakstu, kā Iestāde to ierosināja, un nav to skaidri norādījusi; mudina Komisiju šajā un citos jautājumos rīkoties pilnībā pārredzami;

                  8.

                  norāda uz bažām, kas tika paustas SVF 2012. gada decembra finanšu sektora novērtējuma sākotnējos secinājumos par Savienību, kuros tiek ieteikts pēc vajadzības palielināt Eiropas uzraudzības iestāžu resursus un pilnvaras tā, lai tās veiksmīgi varētu pildīt savus mandātus, vienlaikus palielinot to darbības neatkarību;

                  9.

                  konstatē, ka saskaņā ar gada pārskatiem Iestādes inaugurācijas sanāksmē 2011. gada 11. janvārī valde pieņēma un apstiprināja galvenos finanšu noteikumus un Iestādes Finanšu regulu, lai tā varētu īstenot savas pilnvaras kā Eiropas iestāde;

         Pāreja no CESR

                  10.

                  konstatē, ka saskaņā ar gada pārskatiem politiskais lēmums 2011. gada janvārī pārveidot CESR par Iestādi tika pieņemts 2010. gada septembrī, kas nozīmē, ka Iestāde bija jāizveido tikai četru mēnešu laikā, taču parasti šādiem uzdevumiem tiek paredzēti aptuveni divi gadi;

                  11.

                  norāda, ka 2011. gada pirmais ceturksnis tika veltīts tam, lai CESR aktīvus pārvestu Iestādei un īstenotu Savienības noteikumus attiecībā uz finanšu plūsmām, pieņemšanu darbā un iepirkumiem, kā arī organizētu apmācību par minētajiem noteikumiem; turklāt ņem vērā, ka otrajā ceturksnī notika Iestādes ievākšanās jaunajās telpās, pēc tam kad 2010. gada decembrī tika parakstīts jauns īres līgums; norāda, ka no 2011. gada marta līdz jūnijam jaunajās telpās notika remontdarbi;

                  12.

                  konstatē, ka saskaņā ar gada pārskatiem trešajā un ceturtajā ceturksnī pēc tam, kad tika pārskatīta Iestādes struktūrshēma un pieņemšana darbā, tika pieņemti darbā jauni vadītāji (jauns priekšsēdētājs 2011. gada aprīlī un jauns izpilddirektors 2011. gada jūnijā) un tās darbība kļuva aktīvāka;

                  13.

                  ņem vērā Iestādes apgalvojumu, ka iepriekš minētie jautājumi un ierobežotais laiks, lai sagatavotos darbībai, izskaidro nepilnīgo budžeta izlietojumu 2011. gadā;

         Grāmatvedības sistēma

                  14.

                  konstatē, ka saskaņā ar gada pārskatiem standarta un vispārējā budžeta struktūra, ko Iestāde pieņēma 2011. gada sākumā, bija jāpielāgo faktiskajām vajadzībām;

                  15.

                  konstatē, ka saskaņā ar gada pārskatiem 2011. gada aprīlī Iestāde ieviesa uzkrājumu grāmatvedību (ABAC), kas ir grāmatvedības sistēma, ko budžeta grāmatvedībai izmanto Komisija; turklāt konstatē, ka pārejas periodā no 2011. gada janvāra līdz aprīlim, Iestāde uzmantoja sistēmu, kuras pamatā bija izklājlapas, un aprīlī pārgāja uz galīgo ABAC/SAP sistēmu, ko izmanto Komisija;

                  16.

                  konstatē, ka saskaņā ar gada pārskatiem budžeta uzskaiti kārto, izmantojot ABAC sistēmu, un vispārējo uzskaiti veic, izmantojot SAP sistēmu, kurai ir tieša saskarne ar Komisijas vispārējo grāmatvedības sistēmu; konstatē arī, ka dažādi budžeta un finanšu ziņojumi tiek gatavoti, izmantojot ziņojumu sagatavošanas rīku Business Objects;

                  17.

                  ņem vērā Iestādes apgalvojumu, ka tā 2011. gadā ir veikusi grāmatvedības sistēmas validāciju, izmantojot pilnīgas kontroles pieeju, un mudina Iestādi sniegt budžeta izpildes apstiprinātājiestādei 2012. gada pabeigtā darba pārbaudes ziņojumu par grāmatvedības sistēmu validēšanu, ievērojot Komisijas (Budžeta ģenerāldirektorāta) norādītos kritērijus;

         Budžeta izpilde

                  18.

                  konstatē, ka saskaņā ar gada pārskatiem Iestāde 2011. gada beigās ir reģistrējusi budžeta izpildi 75,7 % apmērā saistībām un 62,5 % apmērā maksājumiem;

                  19.

                  konstatē, ka saskaņā ar gada pārskatiem (8) saistības EUR 1 901 218,61 apmērā tika pārnestas no 2011. gada uz 2012. gadu un no šīs summas vēlāk varētu būt nepieciešams atcelt aptuveni EUR 250 000;

                  20.

                  norāda, ka saistību apropriāciju izpildes līmenis I sadaļai (“Personāla izdevumi”) bija 84,95 % un 82,46 % II sadaļai (“Administratīvie izdevumi”); norāda, ka 2011. gadā notika pāreja no CESR uz Eiropas iestādi un sagatavošanās jaunām procedūrām un pieprasījumiem; aicina Iestādi informēt budžeta izpildes apstiprinātājiestādi par pasākumiem, kas veikti, lai rādītājus uzlabotu, jo zemais izpildes līmenis liecina par grūtībām budžeta plānošanā un īstenošanā;

                  21.

                  ņem vērā, ka Iestāde šobrīd tikai ir sākusi darboties; norāda, ka tāpēc algām paredzētais budžets ir lielāks, nekā nepieciešams, jo gada sākumā visus darbiniekus nevarēja pieņemt darbā; turklāt norāda, ka mazāks darbinieku skaits, nekā sākotnēji tika paredzēts budžetā, attiecīgi ietekmēja II sadaļas izpildi;

                  22.

                  konstatē, ka visi budžeta pārvietojumi tika veikti vienā un tajā pašā sadaļā, izņemot EUR 250 000 neto pārvietojumu, kas tika pārvietots no I sadaļas uz II sadaļu, lai palīdzētu segt izmaksas par jauno telpu renovāciju;

                  23.

                  konstatē, ka saskaņā ar gada pārskatiem III sadaļā (“Darbības izdevumi”) bija zems saistību izpildes līmenis, proti, 46,92 %; norāda, ka aptuveni EUR 1 000 000 no III sadaļas saistībām tika pārnests lai segtu informācijas tehnoloģijas (IT) projektus, kas bija daļa no 2011. gada darba programmas, bet saistībā ar likumdošanas procesa kavēšanos to sākšanas datumi tika pārcelti uz vēlāku laiku; aicina Iestādi informēt budžeta izpildes apstiprinātājiestādi par pasākumiem, kas veikti, lai rādītāju uzlabotu, jo zemais izpildes līmenis liecina par grūtībām budžeta plānošanā un īstenošanā;

                  24.

                  norāda, ka saistības, attiecībā uz kurām bija īpaši grūti spriest par izdevumiem, attiecās uz nodokļiem, kas jāmaksā Francijas iestādēm, ceļojuma biroju maksām un uzraugiem paredzēto apmācību, ko Iestāde pati tieši nevadīja;

                  25.

                  konstatē, ka Iestāde ir ņēmusi vērā 2011. gada izdevumu struktūru un ka 2012. gada budžets ir pārstrādāts, kā arī attiecībā uz 2013. gada budžetu Iestāde gan I, gan II sadaļai ir ņēmusi vērā to, ka darbības sākumposmā ne visas štatu saraksta vietas tiks aizpildītas gada sākumā;

                  26.

                  pieņem zināšanai, ka saskaņā ar Iestādes sniegto informāciju saistībā ar tehniskām grūtībām un ABAC vēlīno ieviešanu attiecīgās budžeta saistības kontos tika reģistrētas tikai 2011. gada beigās;

                  27.

                  norāda, ka Revīzijas palāta konstatēja vairākus gadījumus par kopējo summu EUR 207 442, kuros uz 2012. gadu pārnestās maksājumu apropriācijas neatbilda uzņemtajām juridiskajām saistībām; aicina Iestādi informēt budžeta izpildes apstiprinātājiestādi par pasākumiem, kas veikti, lai šo trūkumu novērtētu, jo šie pārnesumi bija nepareizi, un tie ir jāanulē;

                  28.

                  konstatē, ka Iestādes pamatlīdzekļu pārvaldība ir uzlabojusies; turklāt attiecībā uz nemateriālajiem aktīviem norāda, ka Iestāde no 2012. gada 1. janvāra štata darbiniekiem, kas strādāja ar IT projektiem, izmantoja darba laika uzskaites tabulas un ka pašlaik tā attiecīgās procedūras uzlabo;

         Kontroles sistēmas

                  29.

                  konstatē, ka Iestādes iekšējās kontroles standarti tika pieņemti 2012. gadā un ka 2012. gadā tika iecelts arī iekšējās kontroles koordinators;

                  30.

                  atzinīgi vērtē valdes 2011. gada 11. janvārī pieņemto lēmumu par iekšējās izmeklēšanas noteikumiem saistībā ar krāpšanas, korupcijas un citas nelikumīgas darbības novēršanu, kas kaitē Savienības interesēm; uzsver, ka lēmuma redakcijā precīzi izmantots Iestāžu 1999. gada 25. maija nolīgumam pievienotais lēmuma paraugs un tas liecina par Iestādes pievienošanos minētajam nolīgumam;

                  31.

                  konstatē, ka ir pieņemta lielākā daļa Iestādes īstenošanas noteikumu, kas attiecas uz Civildienesta noteikumiem, bet daži no tiem vēl ir jāapstiprina vai jāsagatavo galīgajā redakcijā;

                  32.

                  ņem vērā pašreizējo situāciju, kas visām trijām Eiropas uzraudzības iestādēm ir vienāda:

                              —

                              2011. gadā tika pieņemti 14 īstenošanas noteikumi,

                              —

                              2012. gadā tika pieņemti pieci īstenošanas noteikumi,

                              —

                              septiņi īstenošanas noteikumi gaida Komisijas kolēģijas vai Cilvēkresursu ģenerāldirektorāta apstiprinājumu,

                              —

                              četrus īstenošanas noteikumus, saistībā ar kuriem trijām Eiropas uzraudzības iestādēm, pamatojoties uz jauniem paraugiem atbilstoši jaunajiem Civildienesta noteikumiem, rezultātā bija jāpārskata noteikumi, Komisija nav apstiprinājusi;

         Darbā pieņemšanas procedūras

                  33.

                  ņem vērā, ka Iestāde ir pielāgojusi savas darbā pieņemšanas procedūras atbilstoši Revīzijas palātas ieteikumiem; aicina Iestādi informēt budžeta izpildes apstiprinātājiestādi par turpmākiem pasākumiem, kas veikti darbā pieņemšanas procedūru uzlabošanai; uzskata, dažas Civildienesta noteikumu prasības var radīt ievērojamu administratīvo slogu; tādēļ mudina Komisiju attiecībā uz aģentūrām atļaut zināmu vienkāršošanu saskaņā ar Civildienesta noteikumu 110. pantu;

                  34.

                  konstatē, ka saskaņā ar gada pārskatiem (9) 2011. gads Iestādei bija svarīgs gads, jo tika izveidota un paplašināta cilvēkresursu komanda, lai jauno funkciju un uzdevumu izpildei būtu pienācīgi resursi; norāda, ka 2012. gada 31. decembrī Iestādē strādāja 50 pagaidu darbinieki, trīs darbinieki tika nodarbināti saskaņā ar Francijas līgumiem, kas tika pārņemti no iepriekšējās organizācijas, pieci līgumdarbinieki, divi norīkotie valsts eksperti un divi stažieri;

                  35.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (10) par aģentūru darbību, finanšu pārvaldību un kontroli.

         (1)  OV C 388, 15.12.2012., 157. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 331, 15.12.2010., 84. lpp.

         (5)  OV L 357, 31.12.2002., 72. lpp.

         (6)  OV L 331, 15.12.2010., 12. lpp., 62. panta 1. punkts.

         (7)  2011. gada pārskati, 27. lpp.

         (8)  2011. gada pārskati, 42. lpp.

         (9)  2011. gada pārskati, 46. lpp.

         (10)  Pieņemtie teksti, P7_TA(2013)0134 (skatīt šā Oficiālā Vēstneša 374. lappusi).


title: 2011/600/ES: Eiropas Parlamenta Lēmums ( 2011. gada 10. maijs ) par Eurojust 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Eurojust 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/215

         EIROPAS PARLAMENTA LĒMUMS
   (2011. gada 10. maijs)
   par Eurojust 2009. finanšu gada budžeta izpildes apstiprināšanu
   (2011/600/ES)
   EIROPAS PARLAMENTS,

               —

               ņemot vērā Eurojust 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eurojust 2009. finanšu gada pārskatiem, ar Eurojust atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (3), un jo īpaši tā 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0133/2011),

               1.

               sniedz Eurojust administratīvajam direktoram apstiprinājumu par Eurojust 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eurojust administratīvajam direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 144. lpp.

      (2)  OV L 248, 16.9.2002., 1. lpp.

      (3)  OV L 63, 6.3.2002., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Eurojust 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eurojust 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eurojust 2009. finanšu gada pārskatiem, ar Eurojust atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (3), un jo īpaši tā 36. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0133/2011),

                  A.

                  tā kā Revīzijas palāta ir norādījusi – tā guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2010. gada 5. maijā Parlaments sniedza Eurojust administratīvajam direktoram apstiprinājumu par Aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              pauda gandarījumu par to, ka 2008. gada 24. septembrī tika noslēgts “Praktiskais nolīgums par Aģentūras un OLAF sadarbības nosacījumiem”,

                              —

                              pieņēma zināšanai Revīzijas palātas konstatējumu, ka 2008. gadā Aģentūrai joprojām ir bijušas problēmas saistībā ar apropriāciju pārnešanu, lai gan pārnesto apropriāciju līmenis vairs nav bijis tik augsts kā iepriekšējā finanšu gadā (13 % no galīgā budžeta apropriācijām salīdzinājumā ar 2007. gadā pārnestajiem 25 %),

                              —

                              pauda nožēlu par to, ka, līdzīgi kā trijos iepriekšējos gados, Revīzijas palāta atkal bija atklājusi nepilnības iepirkuma procedūrās;

                  C.

                  tā kā 2009. gadā Aģentūras budžets bija EUR 26 400 000, t. i., par 6,4 % lielāks nekā 2008. finanšu gadā,

         Darbības rādītāji

                  1.

                  atzinīgi vērtē Aģentūras ierosinājumu tās nodaļu 2010. gada darba plānos iekļaut galvenos darbības rādītājus; tomēr aicina Aģentūru sniegt budžeta izpildes apstiprinātājiestādei informāciju par šiem rādītājiem un par to, kā tie saistīti ar Aģentūras mērķiem, budžetu un darba programmu; faktiski uzskata – minēto rādītāju piesaiste Aģentūras mērķiem, budžetam un darba programmai ļaus ieinteresētajām personām labāk izvērtēt Aģentūras veikumu;

                  2.

                  atzinīgi vērtē to, ka tabulā, kas pievienota Revīzijas palātas ziņojumam attiecībā uz 2009. gadu, Aģentūra pēc pašas ierosmes ir salīdzinājusi 2008. un 2009. gadā paveikto, tā nodrošinot budžeta izpildes apstiprinātājiestādei iespēju labāk novērtēt Aģentūras darbību no gada gadā;

         Apropriāciju pārnešana

                  3.

                  ar gandarījumu norāda, ka Revīzijas palāta nesniedz piezīmes par apropriāciju pārnešanas un atcelšanas līmeni 2009. gadā;

                  4.

                  norāda, ka Aģentūras budžeta izpildes apstiprināšanas pamatā turpmāk jābūt tās darbības rezultātiem, kas gūti visa gada garumā;

                  5.

                  aicina Aģentūru informēt budžeta izpildes apstiprinātājiestādi par pasākumiem, ko Aģentūra veikusi, lai izvairītos no apropriāciju pārnešanas, ņemot vērā, ka apropriāciju pārnešana pastāvīgi bijusi problemātisks jautājums, īstenojot iepriekšējo gadu budžeta izpildes apstiprināšanas procedūras;

         Pilnveidotas iepirkuma procedūras

                  6.

                  pauž atzinību Aģentūrai par to, ka pirms iepirkuma procedūru uzsākšanas tā ir veikusi pasākumus, kas ļāvuši noteikt attiecīgo produktu un/vai pakalpojumu tirgus vērtību; uzskata šo ierosmi par svarīgu praksi, kas būtu jāīsteno arī citām aģentūrām; turklāt atzinīgi vērtē Aģentūras 2009. gada iepirkuma plānu, kas ļoti lielā mērā palīdzēja Aģentūras nodaļām un dienestiem nodrošināt konkursa procedūru vadību; uzskata, ka šīs ierosmes ļauj kredītrīkotājam labāk veikt vadības un kontroles pienākumus;

         Cilvēkresursi

                  7.

                  pauž bažas par to, ka Revīzijas palāta atkal ir konstatējusi nepilnības darbā pieņemšanas procedūru plānošanas un īstenošanas darbībās; jo īpaši norāda uz to, ka vēl joprojām ir pārāk daudz neaizpildītu amata vietu (24 %), lai gan mazāk nekā 2008. gadā (26 %) un 2007. gadā (33 %); tādēļ aicina Aģentūru izstrādāt vispusīgu darbā pieņemšanas pasākumu plānu, kas ļautu ievērojami samazināt neaizpildīto amata vietu skaitu, un par to attiecīgi informēt budžeta izpildes apstiprinātājiestādi; tomēr atzinīgi vērtē Aģentūras ieceri līdz 2011. gada beigām samazināt neaizpildīto amata vietu skaitu tā, lai to īpatsvars nepārsniegtu 8 %;

                  8.

                  pauž atzinību Aģentūrai par 2009. gadā sasniegto, proti, līdz 2009. gada beigām tai ir izdevies no 31 līdz 10 darbiniekiem samazināt to pagaidu darbinieku skaitu, kuri strādā kā pienākumu izpildītāji; tomēr aicina Aģentūru vēl vairāk samazināt šādu darbinieku skaitu, kā to ieteicis Iekšējās revīzijas dienests (IRD);

                  9.

                  apstiprina, ka 2009. gadā Aģentūra sāka īstenot jauno darbā pieņemšanas kārtību, saskaņā ar kuru atlases komisijas locekļi uz intervijām aicina tikai tos pretendentus, kas sākotnējās izvērtēšanas rezultātā ir ieguvuši ne mazāk kā 75 % no maksimālā punktu skaita, un rezerves sarakstos iekļauj tikai tos kandidātus, kuri intervijas un rakstisko pārbaudījumu izvērtēšanas rezultātā ir ieguvuši ne mazāk kā 75 % no maksimālā punktu skaita;

                  10.

                  ir nobažījies par Revīzijas palātas konstatēto, proti, ka trīs no sešām Aģentūras vidējā līmeņa vadītāju (nodaļas vadītāja) amata vietām uz laiku ieņēma pienākumu izpildītāji; uzsver – šī situācija liecina, ka ir grūtības piesaistīt un noturēt piemērotus darbiniekus; tomēr atzinīgi vērtē Aģentūras ieceri pieņemt lēmumu, saskaņā ar kuru pretendentu galīgais novērtējums tiks sagatavots, pamatojoties gan uz kvalifikācijas pakāpi, kas norādīta, aizpildot pieteikuma veidlapu, gan uz interviju un rakstisko pārbaudījumu rezultātu; uzskata, ka, īstenojot šādu pieeju, tiek pilnveidotas Aģentūras darbinieku atlases procedūras, jo efektīvi tiek ņemti vērā katra kandidāta nopelni;

         Iekšējā revīzija

                  11.

                  apstiprina, ka no 26 ieteikumiem, ko IRD izdevis 2008. gada 31. decembrī, pilnībā ir īstenoti tikai četri (divi no tiem bija vērtējami kā “neatliekami”); turklāt norāda, ka IRD 2009. gada decembrī ir izdevis papildu ieteikumus un ka 15 no atlikušajiem 23 ieteikumiem joprojām nav pilnībā īstenoti un attiecīgais process ir ieildzis vairāk nekā par 12 mēnešiem; tādēļ aicina Aģentūru informēt budžeta izpildes apstiprinātājiestādi par šīs kavēšanās iemesliem un nekavējoties rīkoties, lai uzlabotu darbā pieņemšanas kārtību, samazinātu pagaidu darbinieku skaitu, pārstrukturētu Cilvēkresursu nodaļu, izstrādātu cilvēkresursu pārvaldības plānu, pilnveidotu saistībā ar cilvēkresursiem veikto darbību uzraudzību un pārskatītu izņēmumu reģistra saturu;

                  12.

                  atzinīgi vērtē Aģentūras ierosmi sniegt budžeta izpildes apstiprinātājiestādei IRD iekšējās revīzijas gada pārskatu par Aģentūras darbību; uzskata minēto par pārredzamības apliecinājumu un paraugprakses piemēru, kas būtu jāīsteno visām pārējām attiecīgajām aģentūrām;

                  13.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (6) par aģentūru darbību, finanšu pārvaldību un kontroli.

         (1)  OV C 338, 14.12.2010., 144. lpp.

         (2)  OV L 248, 16.9.2002., 1. lpp.

         (3)  OV L 63, 6.3.2002., 1. lpp.

         (4)  OV L 357, 31.12.2002., 72. lpp.

         (5)  OV L 252, 25.9.2010., 202. lpp.

         (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lpp.).


title: 2013/297/ES: Padomes Lēmums ( 2013. gada 13. maijs ) par to, lai noslēgtu Nolīgumu starp Eiropas Savienību un Ukrainu, ar kuru groza Nolīgumu starp Eiropas Kopienu un Ukrainu par vīzu atvieglotu izsniegšanu#Nolīgums starp Eiropas Savienību un Ukrainu, ar kuru groza Nolīgumu starp Eiropas Kopienu un Ukrainu par vīzu atvieglotu izsniegšanu

text:
               20.6.2013

               LV

               Eiropas Savienības Oficiālais Vēstnesis

               L 168/10

      PADOMES LĒMUMS

   (2013. gada 13. maijs)
   par to, lai noslēgtu Nolīgumu starp Eiropas Savienību un Ukrainu, ar kuru groza Nolīgumu starp Eiropas Kopienu un Ukrainu par vīzu atvieglotu izsniegšanu
   (2013/297/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Padomes Lēmumu 2012/428/ES (1)2012. gada 23. jūlijā tika parakstīts Nolīgums starp Eiropas Savienību un Ukrainu, ar kuru groza Nolīgumu starp Eiropas Kopienu un Ukrainu par vīzu atvieglotu izsniegšanu (“nolīgums”), ņemot vērā tā noslēgšanu.

               (2)

               Nolīgums būtu jāapstiprina.

               (3)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (2); tādēļ Apvienotā Karaliste nepiedalās šā lēmuma pieņemšanā, un Apvienotajai Karalistei šis lēmums nav saistošs un nav jāpiemēro.

               (4)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (3); tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro.

               (5)

               Saskaņā ar 1. un 2. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Ukrainu, ar kuru groza Nolīgumu starp Eiropas Kopienu un Ukrainu par vīzu atvieglotu izsniegšanu.
   Nolīguma teksts ir pievienots šim lēmumam.
   2. pants
   Padomes priekšsēdētājs norīko personu vai personas, kas tiesīgas Eiropas Savienības vārdā sniegt nolīguma 2. pantā paredzēto paziņojumu, lai paustu Eiropas Savienības piekrišanu uzņemties šā nolīguma saistības (4).
   3. pants
   Šis lēmums stājas spēkā tā pieņemšanas dienā.

      Briselē, 2013. gada 13. maijā

            Padomes vārdā –

            priekšsēdētājs

         S. COVENEY

      (1)  OV L 199, 26.7.2012., 1. lpp.

      (2)  OV L 131, 1.6.2000., 43. lpp.

      (3)  OV L 64, 7.3.2002., 20. lpp.

      (4)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.

         NOLĪGUMS

      starp Eiropas Savienību un Ukrainu, ar kuru groza Nolīgumu starp Eiropas Kopienu un Ukrainu par vīzu atvieglotu izsniegšanu
      EIROPAS SAVIENĪBA,
      no vienas puses, un
      UKRAINA,
      no otras puses,
      turpmāk “Puses”,
      ŅEMOT VĒRĀ Nolīgumu starp Eiropas Kopienu un Ukrainu par vīzu atvieglotu izsniegšanu, kurš stājās spēkā 2008. gada 1. janvārī,
      VĒLOTIES vēl vairāk atvieglot tiešus personiskus kontaktus,
      ATZĪSTOT, cik svarīgi ir attiecīgā laikposmā ieviest bezvīzu ceļošanas režīmu Ukrainas pilsoņiem ar nosacījumu, ka ir izpildīti priekšnoteikumi labi pārvaldītai un drošai mobilitātei,
      ŅEMOT VĒRĀ to, ka ir stājusies spēkā Eiropas Parlamenta un Padomes Regula (EK) Nr. 810/2009 (2009. gada 13. jūlijs), ar ko izveido Kopienas Vīzu kodeksu (Vīzu kodekss) (1), kurā jo īpaši tiek paredzēts obligāts pamatojums vīzas atteikumam un pieteikumu iesniedzēju tiesības atteikumu apstrīdēt,
      ŅEMOT VĒRĀ Protokolu par Šengenas acquis iekļaušanu Eiropas Savienības sistēmā un Protokolu par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienoti Līgumam par Eiropas Savienību un Līgumam par Eiropas Savienības darbību, un apstiprinot, ka šā nolīguma noteikumi neattiecas uz Apvienoto Karalisti un Īriju,
      ŅEMOT VĒRĀ Protokolu par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, un apstiprinot, ka šā nolīguma noteikumi neattiecas uz Dāniju,
      IR VIENOJUŠĀS ŠĀDI.
      1. pants
      Nolīgumu starp Eiropas Kopienu un Ukrainu par vīzu atvieglotu izsniegšanu (turpmāk – “nolīgums”) groza saskaņā ar šā panta noteikumiem:

                  1)

                  nosaukumā vārdu “Kopienu” aizstāj ar vārdu “Savienību”;

                  2)

                  nolīguma 1. panta 2. punktā iekļauj šādu pirmo daļu:
                  “Ukraina var atkal ieviest vīzas prasību tikai visu dalībvalstu pilsoņiem vai visu dalībvalstu konkrētām pilsoņu kategorijām, nevis atsevišķu dalībvalstu pilsoņiem vai atsevišķu dalībvalstu konkrētām pilsoņu kategorijām.”;

                  3)

                  nolīguma 2. panta 1. un 2. punktā vārdu “Kopienas” aizstāj ar vārdiem “Eiropas Savienības”;

                  4)

                  nolīguma 3. panta e) punktā vārdu “Kopienas” aizstāj ar vārdiem “Eiropas Savienības”;

                  5)

                  nolīguma 4. panta 1. punktu groza šādi:

                              a)

                              punkta c) apakšpunktu aizstāj ar šādu:

                                          “c)

                                          šoferiem, kas veic starptautiskos kravu un pasažieru pārvadājumus uz dalībvalstu teritorijām ar transportlīdzekļiem, kas reģistrēti Ukrainā:

                                                      —

                                                      Ukrainas valsts starptautiskā autotransporta pārvadātāju apvienības rakstveida pieprasījums, kurā norādīts braucienu mērķis, ilgums, galamērķis(-i) un biežums;”;

                              b)

                              punkta e) apakšpunktu aizstāj ar šādu:

                                          “e)

                                          žurnālistiem un tehniskajiem darbiniekiem, kas tos profesionālā statusā pavada:

                                                      —

                                                      apliecība vai cits dokuments, ko izsniegusi profesionāla organizācija vai pieteikuma iesniedzēja darba devējs, kas apliecina, ka attiecīgā persona ir kvalificēts žurnālists, un norāda, ka brauciena mērķis ir veikt žurnālista darbu, vai kas apliecina, ka attiecīgā persona ir tehniskais darbinieks, kas profesionālā statusā pavada žurnālistu;”;

                              c)

                              punkta i) apakšpunktu aizstāj ar šādu:

                                          “i)

                                          sadraudzības pilsētu un citu pašvaldības vienību organizēto oficiālo apmaiņas programmu dalībniekiem:

                                                      —

                                                      attiecīgo pilsētu vai citu pašvaldības vienību administrācijas vadītāja/mēra rakstveida uzaicinājums;”;

                              d)

                              punkta j) apakšpunktu aizstāj ar šādu:

                                          “j)

                                          tuviem radiniekiem – laulātajam, bērniem (tostarp adoptētiem), vecākiem (tostarp aizbildņiem), vecvecākiem un mazbērniem, kas apmeklē Ukrainas pilsoņus, kuri likumīgi uzturas dalībvalstu teritorijā, vai Eiropas Savienības pilsoņus, kas dzīvo savas valstspiederības dalībvalsts teritorijā:

                                                      —

                                                      uzņemošās personas rakstveida uzaicinājums;”;

                              e)

                              punkta m) apakšpunktu aizstāj ar šādu:

                                          “m)

                                          ieceļošanai medicīnisku iemeslu dēļ un nepieciešamajām pavadošajām personām:

                                                      —

                                                      medicīniskās iestādes oficiāls dokuments, kas apliecina medicīniskās aprūpes nepieciešamību attiecīgajā iestādē un pavadoņa nepieciešamību, un pierādījums par pietiekamiem finanšu līdzekļiem medicīniskās aprūpes izdevumu segšanai;”;

                              f)

                              pievieno šādu n) līdz q) apakšpunktu:

                                          “n)

                                          pilsoniskās sabiedrības organizāciju pārstāvjiem, kuru ceļojuma mērķis ir apmācība, semināri un konferences, tostarp arī apmaiņas programmu ietvaros:

                                                      —

                                                      uzņēmējorganizācijas rakstveida uzaicinājums, apstiprinājums, ka persona pārstāv pilsoniskās sabiedrības organizāciju, un attiecīgā valsts reģistra izziņa par minētās organizācijas nodibināšanu, ko valsts iestāde izsniegusi saskaņā ar valsts tiesību aktiem;

                                          o)

                                          profesiju pārstāvjiem, kas piedalās starptautiskās izstādēs, konferencēs, simpozijos, semināros vai citos līdzīgos pasākumus, kas norisinās dalībvalstu teritorijā:

                                                      —

                                                      uzņēmējorganizācijas rakstveida uzaicinājums, kas apstiprina, ka konkrētā persona piedalās šajā pasākumā;

                                          p)

                                          reliģisko kopienu pārstāvjiem:

                                                      —

                                                      Ukrainā reģistrētas reliģiskās kopienas rakstveida pieprasījums, kurā norādīts ceļojumu mērķis, ilgums un biežums;

                                          q)

                                          oficiālo Eiropas Savienības pārrobežu sadarbības programmu, piemēram, Eiropas kaimiņattiecību un partnerības instrumenta (EKPI), dalībniekiem:

                                                      —

                                                      rakstveida uzaicinājums no uzņēmējorganizācijas.”;

                  6)

                  nolīguma 5. panta 1. līdz 3. punktu aizstāj ar šādiem:
                  “1.   Dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu uz pieciem gadiem šādu kategoriju personām:

                              a)

                              valstu un reģionālo valdību un parlamentu, Augstākās tiesas un Konstitucionālās tiesas locekļiem, valsts un reģionu prokuroriem un viņu vietniekiem, pildot dienesta pienākumus, ja tie ar šo nolīgumu nav atbrīvoti no vīzas prasības;

                              b)

                              oficiālu delegāciju pastāvīgajiem dalībniekiem, kuri pēc Ukrainai adresēta oficiāla ielūguma regulāri piedalīsies sanāksmēs, apspriedēs, sarunās vai apmaiņas programmās, kā arī pasākumos, ko starpvaldību organizācijas rīko kādas dalībvalsts teritorijā;

                              c)

                              laulātiem un bērniem (tostarp adoptētiem), kas ir jaunāki par 21 gadu vai atrodas apgādībā, un vecākiem (tostarp aizbildņiem), kuri apmeklē Ukrainas pilsoņus, kuri likumīgi uzturas dalībvalstu teritorijā, vai Eiropas Savienības pilsoņus, kas dzīvo savas valstspiederības dalībvalsts teritorijā;

                              d)

                              darījumu cilvēkiem un uzņēmējdarbības organizāciju pārstāvjiem, kas regulāri ceļo uz dalībvalstīm;

                              e)

                              žurnālistiem un tehniskajiem darbiniekiem, kas tos profesionālā statusā pavada.

                        Atkāpjoties no punkta pirmās daļas, ja nepieciešamība vai nodoms ceļot bieži vai regulāri ir nepārprotami attiecināts uz īsāku laikposmu, daudzkārtējās ieceļošanas vīzas derīguma termiņu ierobežo uz minēto laikposmu, īpaši tad, ja:

                              —

                              punkta a) apakšpunktā minēto personu dienesta pilnvaru termiņš,

                              —

                              punkta b) apakšpunktā minēto personu oficiālas delegācijas pastāvīga dalībnieka statusa spēkā esības termiņš,

                              —

                              punkta c) apakšpunktā minētajām personām Ukrainas pilsoņu, kas likumīgi uzturas Eiropas Savienībā, likumīgas uzturēšanās atļaujas derīguma termiņš,

                              —

                              punkta d) apakšpunktā minētajām personām uzņēmējdarbības organizācijas pārstāvja statusa vai darba līguma spēkā esības termiņš,

                              —

                              punkta e) apakšpunktā minētajām personām darba līguma termiņš

                        ir īsāks nekā pieci gadi.
                  2.   Dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu līdz vienam gadam šādu kategoriju pilsoņiem ar noteikumu, ka iepriekšējā gadā tie ir saņēmuši vismaz vienu vīzu un to ir izmantojuši atbilstoši apmeklētās valsts tiesību aktiem par ieceļošanu un uzturēšanos:

                              a)

                              šoferiem, kas veic starptautiskos kravu un pasažieru pārvadājumus uz dalībvalstu teritorijām ar transportlīdzekļiem, kas reģistrēti Ukrainā;

                              b)

                              to starptautisko vilcienu, refrižeratoru un lokomotīvju apkalpju locekļiem, kas dodas uz dalībvalstu teritorijām;

                              c)

                              personām, kas piedalās zinātnes, kultūras un mākslas pasākumos, tostarp universitātes un citās apmaiņas programmās, un kas regulāri dodas uz dalībvalstīm;

                              d)

                              starptautisku sporta pasākumu dalībniekiem un personām, kas tos profesionālā statusā pavada;

                              e)

                              sadraudzības pilsētu un citu pašvaldības vienību rīkoto oficiālo apmaiņas programmu dalībniekiem;

                              f)

                              pilsoniskās sabiedrības organizāciju pārstāvjiem, kuri regulāri ceļo uz dalībvalstīm ar mērķi izglītoties, apmeklēt seminārus un konferences, tostarp apmaiņas programmu ietvaros;

                              g)

                              oficiālo Eiropas Savienības pārrobežu sadarbības programmu, piemēram, Eiropas kaimiņattiecību un partnerības instrumenta (EKPI), dalībniekiem;

                              h)

                              studentiem un pēcdiploma studentiem, kas regulāri ceļo ar mērķi mācīties vai izglītoties, tostarp apmaiņas programmu ietvaros;

                              i)

                              reliģisko kopienu pārstāvjiem;

                              j)

                              profesiju pārstāvjiem, kas piedalās starptautiskās izstādēs, konferencēs, simpozijos, semināros vai citos līdzīgos pasākumus, kas norisinās dalībvalstu teritorijā;

                              k)

                              personām, kam medicīnisku iemeslu dēļ nepieciešams regulāri ieceļot, un nepieciešamām pavadošām personām.

                        Atkāpjoties no punkta pirmās daļas, ja nepieciešamība vai nodoms ceļot bieži vai regulāri ir nepārprotami attiecināts uz īsāku laikposmu, daudzkārtējās ieceļošanas vīzas derīguma termiņu ierobežo uz minēto laikposmu.
                  3.   Šā panta 2. punktā minēto kategoriju personām dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu, kas ir vismaz divi gadi un ne vairāk kā pieci gadi, ar nosacījumu, ka iepriekšējos divos gados tie ir izmantojuši uz vienu gadu izsniegto daudzkārtējo ieceļošanas vīzu atbilstīgi apmeklētās valsts tiesību aktiem par ieceļošanu un uzturēšanos, ja vien nepieciešamība vai nodoms ceļot bieži vai regulāri nav nepārprotami attiecināts uz īsāku laikposmu – šādā gadījumā daudzkārtējās ieceļošanas vīzas derīguma termiņu ierobežo uz minēto laikposmu.”;

                  7)

                  nolīguma 6. pantu groza šādi:

                              a)

                              panta 3. punktu aizstāj ar šādu:
                              “3.   Ja, pamatojoties uz attālumu no pieteikuma iesniedzēja dzīvesvietas līdz vietai, kur pieteikums ir iesniegts, pieteikuma iesniedzējs ir pieprasījis, lai lēmums par pieteikumu tiktu pieņemts trīs dienu laikā kopš tā iesniegšanas, un konsulāts ir piekritis pieņemt lēmumu trīs dienu laikā, dalībvalstis par vīzas pieteikuma izskatīšanu iekasē EUR 70.”;

                              b)

                              panta 4. punktā:

                                          i)

                                          ievadvārdus aizstāj ar šādiem:
                                          “4.   Neskarot 5. punktu, šādu kategoriju personas ir atbrīvotas no maksas par vīzu pieteikumu izskatīšanu:”;

                                          ii)

                                          punkta a) apakšpunktam pievieno šādus vārdus:
                                          “vai Eiropas Savienības pilsoņu, kas dzīvo savas valstspiederības dalībvalsts teritorijā”;

                                          iii)

                                          punkta i) apakšpunktam pievieno šādus vārdus:
                                          “un citu pašvaldību vienību”;

                                          iv)

                                          punkta j) apakšpunktam pievieno šādus vārdus:
                                          “un tehniskie darbinieki, kas tos profesionālā statusā pavada”;

                                          v)

                                          pievieno šādu o) līdz s) apakšpunktu:

                                                      “o)

                                                      reliģisko kopienu pārstāvji;

                                                      p)

                                                      profesiju pārstāvji, kas piedalās starptautiskās izstādēs, konferencēs, simpozijos, semināros vai citos līdzīgos pasākumus, kas norisinās dalībvalstu teritorijā;

                                                      q)

                                                      bezpeļņas organizāciju rīkotu semināru, konferenču, sporta, kultūras vai izglītības pasākumu dalībnieki, kas ir vecumā līdz 25 gadiem;

                                                      r)

                                                      pilsoniskās sabiedrības organizāciju pārstāvji, kuru ceļojuma mērķis ir apmācība, semināri un konferences, tostarp arī apmaiņas programmu ietvaros;

                                                      s)

                                                      oficiālo Eiropas Savienības pārrobežu sadarbības programmu, piemēram, Eiropas kaimiņattiecību un partnerības instrumenta (EKPI), dalībnieki.”;

                                          vi)

                                          pievieno šādu daļu:
                                          “Punkta pirmā daļa attiecas arī uz gadījumiem, kad ceļojuma mērķis ir tranzīts.”;

                              c)

                              pievieno šādu punktu:
                              “5.   Ja dalībvalsts vīzas izsniegšanas nolūkā sadarbojas ar ārpakalpojumu sniedzēju, ārpakalpojumu sniedzējs var iekasēt maksu par pakalpojumu. Šī maksa ir samērīga ar izmaksām, kas ārpakalpojuma sniedzējam radušās, pildot tā uzdevumus, un tā nepārsniedz EUR 30. Dalībvalstis saglabā iespēju, ka visi pieteikuma iesniedzēji var pieteikumus iesniegt tieši dalībvalstu konsulātos. Ja pieteikuma iesniedzējiem tiek prasīts vienoties par pieteikuma iesniegšanas laiku, parasti pieteikuma iesniegšanas apmeklējums notiek divās nedēļās pēc dienas, kad apmeklējums lūgts.”;

                  8)

                  nolīguma 10. pantu groza šādi:

                              a)

                              virsrakstu aizstāj ar šādu:

                                 “Diplomātiskās un dienesta pases”;

                              b)

                              panta 2. punktā, kuru pārnumurē par 3. punktu, vārdus “1. punktā” aizstāj ar vārdiem “1. un 2. punktā”;

                              c)

                              iekļauj šādu jaunu 2. punktu:
                              “2.   Ukrainas pilsoņi, kas ir derīgu biometrisko dienesta pasu turētāji, drīkst ieceļot, izceļot vai tranzītā šķērsot dalībvalstu teritorijas bez vīzas.”;

                  9)

                  nolīguma 12. panta 1. punktu groza šādi:

                              a)

                              pirmajā teikumā vārdu “Kopienas” aizstāj ar vārdu “Savienības”;

                              b)

                              otrajā teikumā vārdu “Kopienu” aizstāj ar vārdiem “Eiropas Savienību” un vārdus “Eiropas Kopienu Komisija” aizstāj ar vārdiem “Eiropas Komisija”;

                  10)

                  nolīguma 13. pantu groza šādi:

                              a)

                              esošo panta daļu apzīmē kā 1. punktu;

                              b)

                              pievieno šādu 2. punktu:
                              “2.   Noteikumus divpusējos nolīgumos vai vienošanās, ko atsevišķas dalībvalstis noslēgušas ar Ukrainu pirms šā nolīguma stāšanās spēkā, kuri paredz nebiometrisko dienesta pasu turētāju atbrīvošanu no vīzas prasības, piemēro arī turpmāk, neskarot attiecīgo dalībvalstu vai Ukrainas tiesības denonsēt šos divpusējos nolīgumus vai vienošanās vai pārtraukt to piemērošanu.”

            2. pants
      Puses ratificē vai apstiprina šo nolīgumu saskaņā ar to attiecīgajām procedūrām, un tas stājas spēkā otrā mēneša pirmajā dienā pēc datuma, kad pēdējā Puse paziņo otrai Pusei par iepriekš minēto procedūru pabeigšanu.

         Nolīgums ir sagatavots divi tūkstoši divpadsmitā gada 23. jūlijā divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ukraiņu valodā; visi teksti ir vienlīdz autentiski.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  OV L 243, 15.9.2009., 1. lpp.

         EIROPAS SAVIENĪBAS DEKLARĀCIJA PAR DOKUMENTIEM, KAS JĀIESNIEDZ, PIEPRASOT ĪSTERMIŅA VĪZAS
         Eiropas Savienība saskaņā ar Vīzu kodeksa 48. panta 1. punkta a) apakšpunktu izveidos saskaņotu apliecinošo dokumentu sarakstu, lai nodrošinātu, ka pieteikumu iesniedzējiem no Ukrainas principā tiek prasīts iesniegt tos pašus apliecinošos dokumentus.

         EIROPAS SAVIENĪBAS DEKLARĀCIJA PAR ATVIEGLOJUMIEM ĢIMENES LOCEKĻIEM
         Eiropas Savienība ņem vērā Ukrainas ieteikumu paplašināt ģimenes locekļu, kuriem ir tiesības izmantot vīzu atvieglotās izsniegšanas priekšrocības, definīciju, kā arī to, cik lielu nozīmi Ukraina piešķir šīs kategorijas personu pārvietošanās vienkāršošanai.
         Lai atvieglotu pārvietošanos paplašinātam personu lokam, kas ģimenes saitēm saistītas ar Ukrainas pilsoņiem, kuri likumīgi uzturas dalībvalstu teritorijās, vai Eiropas Savienības pilsoņiem, kas dzīvo savas valstspiederības dalībvalsts teritorijā (jo īpaši brāļiem, māsām un viņu bērniem), Eiropas Savienība aicina dalībvalstu konsulārās iestādes pilnībā izmantot Vīzu kodeksā paredzētās iespējas atvieglot vīzas izsniegšanu minētās kategorijas personām, tostarp vīzas pieteikuma iesniedzējiem pieprasīto dokumentāro pierādījumu vienkāršošanu, atbrīvošanu no pieteikuma izskatīšanas maksas un atbilstošos gadījumos daudzkārtējas ieceļošanas vīzas izsniegšanu.

         EIROPAS SAVIENĪBAS DEKLARĀCIJA PAR NOLĪGUMA 10. PANTA 2. PUNKTU
         Eiropas Savienība saskaņā ar procedūru, kas noteikta šā nolīguma 14. panta 5. punktā, var daļēji apturēt šā nolīguma darbību, un jo īpaši 10. panta 2. punktu, ja Ukraina, piemērojot 10. panta 2. punktu, ir rīkojusies ļaunprātīgi vai tas var izraisīt apdraudējumu sabiedrības drošībai. Ja 10. panta 2. punkta īstenošana tiek pārtraukta, Eiropas Savienība šā nolīguma izveidotās Komitejas ietvaros sāk apspriešanos, lai atrisinātu problēmas, kas izraisīja minēto apturēšanu.

         KOPĪGĀ DEKLARĀCIJA PAR ŠVEICI UN LIHTENŠTEINU
         Puses ņem vērā ciešās attiecības starp Savienību un Šveici un Lihtenšteinu, jo īpaši atbilstīgi 2004. gada 26. oktobra nolīgumam par šo valstu iesaistīšanos Šengenas acquis īstenošanā, piemērošanā un pilnveidošanā.
         Šādos apstākļos ir vēlams, ka Šveices un Lihtenšteinas un Ukrainas iestādes nekavējoties noslēgtu divpusējus nolīgumus par īstermiņa vīzu atvieglotu izsniegšanu ar līdzīgiem noteikumiem, kādi ir grozītajā nolīgumā.


title: 2011/616/ES: Eiropas Parlamenta Lēmums ( 2011. gada 10. maijs ) par SESAR kopuzņēmuma 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par SESAR kopuzņēmuma 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/255

         EIROPAS PARLAMENTA LĒMUMS
   (2011. gada 10. maijs)
   par SESAR kopuzņēmuma 2009. finanšu gada budžeta izpildes apstiprināšanu
   (2011/616/ES)
   EIROPAS PARLAMENTS,

               —

               ņemot vērā SESAR kopuzņēmuma 2009. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma SESAR pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2008. gada 16. decembra Regulu (EK) Nr. 1361/2008, ar kuru groza Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (3), un jo īpaši tās 4.b pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0124/2011),

               1.

               sniedz SESAR kopuzņēmuma izpilddirektoram apstiprinājumu par Kopuzņēmuma 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt SESAR kopuzņēmuma izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 30. lpp.

      (2)  OV L 248, 16.9.2002., 1. lpp.

      (3)  OV L 352, 31.12.2008., 12. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par SESAR kopuzņēmuma 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā SESAR kopuzņēmuma 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Kopuzņēmuma SESAR pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

                  —

                  ņemot vērā Padomes 2011. gada 15. februāra ieteikumu (05894/2011 – C7-0051/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2008. gada 16. decembra Regulu (EK) Nr. 1361/2008, ar kuru groza Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (3), un jo īpaši tās 4.b pantu,

                  —

                  ņemot vērā SESAR kopuzņēmuma finanšu noteikumus, ko valde pieņēma 2009. gada 28. jūlijā (turpmāk tekstā – SESAR finanšu noteikumi),

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0124/2011),

                  A.

                  tā kā Revīzijas palāta norādīja, ka tā ir guvusi pamatotu pārliecību par to, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā SESAR kopuzņēmumu izveidoja 2007. gada februārī, lai vadītu projektu SESAR (Single European Sky Air Traffic Management Research – Vienotas Eiropas gaisa telpas gaisa satiksmes pārvaldības izpētes programma);

                  C.

                  tā kā Kopuzņēmums tikai sāk savu darbību un līdz 2009. gada beigām vēl nebija pilnībā ieviesis iekšējās kontroles un finanšu informācijas sistēmu;

                  D.

                  tā kā Kopuzņēmumam pieder visi materiālie un nemateriālie aktīvi, ko Kopuzņēmums izveidojis vai kas tam nodoti projekta SESAR izstrādes fāzē saskaņā ar īpašiem nolīgumiem, kuri noslēgti ar projekta dalībniekiem;

                  E.

                  tā kā Revīzijas palāta 2010. gada aprīlī sniedza Atzinumu Nr. 2/2010 par SESAR kopuzņēmuma finanšu noteikumiem,

                  1.

                  atzinīgi vērtē Revīzijas palātas konstatējumu, ka Kopuzņēmuma pārskati par 2009. finanšu gadu ir ticami un ka pakārtotie darījumi visos būtiskajos aspektos ir likumīgi un pareizi;

                  2.

                  norāda, ka Kopuzņēmums no Savienības 2009. gada budžeta saņēma EUR 55 000 000 saistību apropriācijās un EUR 27 689 788 maksājumu apropriācijās;

         Budžeta izpilde

                  3.

                  norāda, ka Kopuzņēmuma galīgais 2009. gada budžets ietvēra saistību apropriācijas EUR 325 000 000 apmērā un maksājumu apropriācijas EUR 157 000 000 apmērā; turklāt apliecina, ka saistību apropriāciju un maksājumu apropriāciju izlietojums bija attiecīgi 97,1 % un 43,2 %;

                  4.

                  apzinās, ka Kopuzņēmums joprojām ir darbības sākumposmā, jo Regulu (EK) Nr. 1361/2008, ar kuru groza Regulu (EK) Nr. 219/2007, kas reglamentē SESAR kopuzņēmuma darbību, pieņēma tikai 2008. gada 16. decembrī;

                  5.

                  norāda – banku kontos noguldītie depozīti, kas gada beigās sasniedza EUR 86 800 000, liecina, ka ir pārkāpts budžeta līdzsvara princips;

                  6.

                  uzskata – lai noteiktu šādas atkāpes no vispārējā budžeta līdzsvara principa, ir svarīgi norādīt, ar kādiem nosacījumiem, ja budžeta izlietojuma pārskatā ir pozitīvs atlikums, to iekļauj Kopuzņēmuma nākamā finanšu gada budžetā;

                  7.

                  ir nobažījies, ka līdz 2009. gada decembrim nebija ieviesta integrēta vadības sistēma, kas ļauj sadalīt izmaksas konkrētiem darbu kompleksiem un noteikt darbības izmaksām paredzētos finansējuma avotus;

                  8.

                  prasa katra gada budžetam pievienot īpašu pārskatu par budžeta pārpalikumu, kas pārnests no iepriekšējiem gadiem, norādot iemeslu, kādēļ attiecīgās apropriācijas nav izlietotas, un paskaidrojot, kā un kad tās tiks izmantotas;

         Dalības maksa

                  9.

                  aicina Kopuzņēmumu Komisijas vadībā saskaņot dalības maksas norādīšanu savos pārskatos;

                  10.

                  aicina Kopuzņēmumu turpināt dalības un līdzfinansējuma noteikumu izstrādi (SESAR finanšu noteikumu 97. un 98. panta īstenošanas noteikumi), un jo īpaši attiecībā uz:

                              —

                              jaunu dalībnieku pievienošanās kārtību,

                              —

                              dalībnieku ieguldījumu natūrā,

                              —

                              noteikumiem, kas Kopuzņēmumam ir jāievēro, veicot dalības maksas revīziju,

                              —

                              nosacījumiem, saskaņā ar kuriem valde var apstiprināt līdzfinansējumu, kas pārsniedz maksimālo standartlikmi (50 %);

         Iekšējās kontroles sistēmas

                  11.

                  mudina Kopuzņēmumu pilnībā ieviest iekšējās kontroles un finanšu informācijas sistēmu;

                  12.

                  atzinīgi vērtē Revīzijas palātas konstatējumu, ka 2009. gadā ir panākti nozīmīgi uzlabojumi, lai izveidotu kontroles sistēmas, tomēr ir nobažījies, ka integrēts mehānisms finanšu, budžeta un ar pamatdarbību saistītās informācijas pārvaldīšanai līdz gada beigām vēl nebija ieviests; pieņem zināšanai Kopuzņēmuma atbildi, ka 2010. gada maijā minētās finanšu sistēmas jau ir ieviestas;

                  13.

                  aicina Kopuzņēmumu savos finanšu noteikumos iekļaut īpašu atsauci uz Komisijas Iekšējās revīzijas dienesta kā Kopuzņēmuma iekšējā revidenta pilnvarām, pamatojoties uz noteikumiem, kas izklāstīti Finanšu pamatregulā, kuru piemēro Kopienas struktūrām;

                  14.

                  jo īpaši uzskata, ka Komisijai kā iekšējam revidentam vajadzētu konsultēt Kopuzņēmumu par riska pārvaldīšanu, sniedzot neatkarīgus atzinumus par vadības un kontroles sistēmu kvalitāti un ieteikumus, kā uzlabot darbību izpildes nosacījumus un veicināt pareizu finanšu vadību; uzskata arī, ka ir ļoti svarīgi, lai Kopuzņēmums budžeta izpildes apstiprinātājiestādei iesniegtu izpilddirektora sagatavotu ziņojumu, kurā būtu apkopota informācija par iekšējā revidenta veikto iekšējo revīziju skaitu un veidu, sniegtajiem ieteikumiem un pasākumiem, kas veikti saistībā ar minētajiem ieteikumiem;

                  15.

                  uzskata – ņemot vērā Kopuzņēmuma lielo budžetu un sarežģītos uzdevumus, tam vajadzētu apsvērt iespēju izveidot revīzijas komiteju, kas strādātu tiešā valdes pakļautībā;

         Finanšu regulējums

                  16.

                  apzinās, ka pēc Regulas (EK) Nr. 1361/2008 stāšanās spēkā, ar kuru groza Regulu (EK) Nr. 219/2007, valde 2009. gada 28. jūlijā pieņēma jaunus SESAR finanšu noteikumus; uzskata, ka šie noteikumi galvenokārt balstās uz Finanšu pamatregulas principiem, lai gan ir pārliecināts, ka var ieviest papildu uzlabojumus attiecībā uz:

                              —

                              atkāpēm no budžeta principiem,

                              —

                              Komisijas Iekšējā revīzijas dienesta lomu,

                              —

                              revīzijas komitejas izveidošanu,

                              —

                              dalības nosacījumiem SESAR kopuzņēmumā.

         (1)  OV C 342, 16.12.2010., 30. lpp.

         (2)  OV L 248, 16.9.2002., 1. lpp.

         (3)  OV L 352, 31.12.2008., 12. lpp.

         (4)  OV L 357, 31.12.2002., 72. lpp.